BUDŽETA GROZĪJUMA NR. 3 PROJEKTS 2011. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM III iedaļa – Komisija /* COM/2011/0219 galīgā redakcija */





LV || EIROPAS KOMISIJA Briselē, 15.4.2011 COM(2011) 219 galīgā redakcija BUDŽETA GROZĪJUMA NR. 3 PROJEKTS 2011. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM III iedaļa – Komisija BUDŽETA GROZĪJUMA NR. 3 PROJEKTS 2011. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM III iedaļa – Komisija Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, – Eiropas Savienības 2011. finanšu gada vispārējo budžetu, kas pieņemts 2010. gada 15. decembrī[2], – budžeta grozījumu Nr. 1/2011, kas pieņemts 2011. gada 6. aprīlī, – budžeta grozījuma Nr. 2/2011 projektu[3], kas pieņemts 2011. gada 25. martā, Eiropas Komisija ar šo iesniedz budžeta lēmējinstitūcijai 2011. gada budžeta grozījuma Nr. 3 projektu. VISPĀRĒJĀ IEŅĒMUMU KOPSAVILKUMA IZMAIŅAS Izmaiņas ieņēmumu kopsavilkumā ir pieejamas EUR-Lex tīmekļa vietnē (http://eur-lex.europa.eu/budget/www/index-en.htm). Izmaiņas šajā kopsavilkumā angļu valodā informācijas nolūkos ir pievienotas šim dokumentam kā budžeta pielikums. PASKAIDROJUMA RAKSTS Šis budžeta grozījuma Nr. 3/2011 projekts (BGP) ir paredzēts, lai budžetā iekļautu pārpalikumu, kas radies pēc 2010. gada budžeta izpildes. Saskaņā ar 15. panta 3. punktu Finanšu regulā, ko piemēro Eiropas Kopienu vispārējam budžetam[4], tas ir šā BGP vienīgais priekšmets, un projekts ir jāiesniedz 15 dienu laikā pēc provizorisko pārskatu iesniegšanas, kas notika 2011. gada 31. martā. 1. 2010. gada budžeta izpildes rezultātā ir radies pārpalikums EUR 4 539 394 283 apmērā (neieskaitot Eiropas Brīvās tirdzniecības asociācijas (EBTA) un Eiropas Ekonomikas zonas (EEZ) iemaksas), kas tātad tiek iekļauts 2011. gada budžeta ieņēmumos. Pārpalikuma reģistrēšanu var analizēt šādi: 2010. gads || EBTA – EEZ || Eiropas Savienība || Kopā Finanšu gada ieņēmumi || 229 689 661,00 || (*) 127 565 636 967,52 || 127 795 326 628,52 Maksājumi par kārtējā gada apropriācijām || - 216 638 639,87 || (**) – 120 996 050 692,69 || – 121 212 689 332,56 Maksājumu apropriācijas, kas pārnestas uz N+1 gadu || - 4 518 811,01 || - 1 508 002 468,17 || - 1 512 521 279,18 To neizmantoto apropriāciju anulēšana, kas pārnestas no N-1 gada || 776 730,02 || 740 068 183,78 || 740 844 913,80 Starpība starp piešķirtajiem ieņēmumiem, kas pārnesti no N-1 gada uz N gadu, un ieņēmumiem, kas pārnesti no N uz N+1 gadu || || - 1 284 589 650,14 || - 1 284 589 650,14 Valūtas kursa starpības attiecīgajā gadā || || 22 331 942,47 || 22 331 942,47 Budžeta izpilde 2010. gadā || 9 308 940,14 || 4 539 394 282,77 || 4 548 703 222,91 (*) ietver piešķirtos saņemtos ieņēmumus EUR 3 025 463 386,67 (**) ietver maksājumus saistībā ar piešķirto ieņēmumu apropriācijām EUR 1 740 873 736,53 2. Pārpalikuma iekļaušana budžetā attiecīgi samazinās dalībvalstu kopējās iemaksas ES budžetā. Šo kopējo samazinājumu dalībvalstīm iespaidos arī atjauninātās pašu resursu prognozes (tradicionālie pašu resursi (TPR), pievienotās vērtības nodoklis (PVN) un nacionālais kopienākums (NKI)), kas ietver Apvienotās Karalistes korekcijas atjaunināto summu. Komisija jūnijā atsevišķā budžeta grozījuma projektā iesniegs atjauninātās prognozes, un ir paredzams, ka to rezultātā būs papildu izmaiņas valstu iemaksu summās. 3. [1] OV L 248, 16.9.2002., 1. lpp. [2] OV L 68, 15.3.2011., 1. lpp. [3] COM(2011) 154 galīgā redakcija. [4] OV L 248, 16.9.2002., 1. lpp.